**IZJAVA VLAGATELJA O SEZNANJENOSTI S POGOJI PLAKATIRANJA**

Spodaj podpisani \_\_\_\_\_\_\_\_\_\_\_\_\_\_\_\_\_\_\_ s svojim podpisom te izjave potrjujem, da sem seznanjen s pogoji plakatiranja na območju Občine Šmartno pri Litiji in prevzemam odgovornost, da bo začasno plakatiranje opravljeno skladno s spodnjimi pogoji.

**Pogoji plakatiranja na podlagi Odloka o oglaševanju in plakatiranju v Občini Šmartno pri Litiji (Uradni list RS, št, 113/24):**

* premična plakatna mesta so prenosljivi A panoji v velikosti do 707×1000 mm, plakati v velikosti do 500 × 700 mm (velikost B2), transparenti v velikosti do višine največ 1 m in dolžine največ 6 m, reklame na javnih in drugih vozilih ter slikovno ali pisno obdelana vozila (le za oglaševanje za lastne potrebe) in drugi podobni premični objekti in naprave;
* nameščanje plakatov je dovoljeno na premičnih plakatnih mestih, ki so namenjena kratkotrajnemu oziroma začasnemu oglaševanju v času prireditev in se namestijo za čas oglaševanja posameznega enkratnega dogodka in nato odstranijo v najkrajšem možnem času oziroma najkasneje v treh dneh od zaključka dogodka, ki ga oglašujejo. Površina, na kateri se izvaja kratkotrajno oziroma začasno oglaševanje, ne sme biti varovana s posebnimi predpisi. Premična plakatna mesta morajo biti postavljena v skladu z vsakokratno veljavno prostorsko in prometno zakonodajo ter odlokom.
* nameščanje plakatov izven dovoljenih plakatnih mest je prepovedano;
* prepovedana je nenamenska uporaba in poškodovanje objektov ali naprav za oglaševanje ter plakatiranje in poškodovanje vsebine oglaševanja;
* metanje oziroma raztrosevanje letakov in drugih podobnih vsebin oglaševanja v odprte prostore in zatikanje ali lepljenje na vozila je prepovedano;
* z na novo nameščenim plakatom se ne sme prekriti že nalepljenega plakata, ki oglašuje oziroma vabi na prireditev, ki se še ni zgodila;
* brez dovoljenja pristojnega občinskega organa je oglaševanje na vozilih in prikolicah s plakati in drugimi podobnimi načini oglaševanja (svetlobni, vrtljivi), prepovedano. Izjema so pisno ali slikovno obdelana vozila za oglaševanje za lastne potrebe;
* izvajalec plakatiranja plakatov mora poskrbeti:
	+ da so plakati oziroma drugi oglasi pravilno nameščeni na plakatno mesto in ne presegajo njegove površine;
	+ da so poškodovani in onesnaženi plakati oziroma drugi oglasi odstranjeni;
	+ da so plakati oziroma drugi oglasi, ki oglašujejo enkratne dogodke (prireditve, sejme, koncerte ipd.) odstranjeni s plakatnih mest v roku treh dni po preteku dogodka, če gre za začasna plakatna mesta, oziroma v sedmih dni po preteku dogodka, ki ga oglašujejo, če gre za stalna plakatna mesta;
	+ da so odstranjeni odpadki odlepljenega ali kako drugače poškodovanega plakata;
	+ da se z na novo nameščenim plakatom oziroma drugim oglasom ne prekrije že nameščenega plakata oziroma drugega oglasa, ki oglašuje ali vabi na dogodek, ki se še ni zgodil;
	+ da so plakatna mesta vzdrževana in njihova okolica urejena.

**Pogoji plakatiranja na podlagi Zakona o cestah (Uradni list RS, št. 132/22, 140/22 – ZSDH-1A, 29/23 in 78/23 – ZUNPEOVE):**

**89. člen**

**(oglaševanje ob državnih cestah)**

(1) Objekti za oglaševanje ob državnih cestah so lahko reklamni stolpi, stebri (npr. totemi, piloni), plakatni panoji, oglasne deske, nosilci in drogovi nadcestnih transparentov in zastav, svetlobne vitrine kot del nadstrešnic avtobusnih postajališč ter drugi nepremični in premični namenski nosilci.

(2) Postavljanje oziroma uporaba objektov za oglaševanje je v območju državne ceste zunaj naselja prepovedano.

(3) Ne glede na prejšnji odstavek je v območju državne ceste zunaj naselja dopustna postavitev objekta za oglaševanje:

* če ima objekt za oglaševanje funkcijo usmerjanja in se namešča tik ob ali na stavbi gospodarskega subjekta, ki ima sedež v tej stavbi, in je ta v varovalnem pasu državne ceste z neposrednim cestnim priključkom na to cesto;
* kot reklamni steber (npr. totem, pilon) v območju kompleksa gospodarskega subjekta, na katerem je lahko le logotip gospodarskega subjekta in druge nujne informacije (npr. cene derivatov na postajah za oskrbo vozil z gorivi, delovni čas postaje oziroma drugega gospodarskega subjekta).
* (4) Objekti za oglaševanje se lahko ob državnih cestah v naselju postavljajo in uporabljajo izven:
* preglednega polja in pregledne berme ceste;
* preglednostnega prostora prehoda ceste čez železniško progo v isti ravnini;
* območja vzdolž vozišča ceste, predpisanega za postavitev prometne signalizacije in prometne opreme.

(5) Postavljanje in uporaba elektronskih prikazovalnikov v območju državne ceste je prepovedano. Svetlobne vitrine z neto oglasno površino do vključno 2,1 m2, če gre za enostransko oglaševanje, ali 4,2 m2, če gre za obojestransko oglaševanje, in osvetljene z notranje strani v skladu z zakonom, ki ureja varstvo okolja, se lahko ob državnih cestah v naselju postavljajo in uporabljajo zunaj vozišča državne ceste.

(6) Soglasje za postavitev objektov za oglaševanje iz tretjega, četrtega in petega odstavka tega člena v območju državne ceste izda upravljavec državne ceste na podlagi načrta za postavitev objekta za oglaševanje, če je oglaševanje v tem območju dovoljeno s prostorskim aktom občine.

(7) Z globo 2.000 eurov se kaznuje za prekršek posameznik, ki ravna v nasprotju z drugim, tretjim, četrtim ali petim odstavkom tega člena ali brez soglasja postavi oziroma uporablja objekt za oglaševanje v območju državne ceste ali ga postavi oziroma uporablja v nasprotju s pogoji iz soglasja.

(8) Z globo 500 eurov se kaznuje za prekršek posameznik, ki stori prekršek iz prejšnjega odstavka in je površina oglasnega sporočila manjša od 5 kvadratnih metrov.

(9) Z globo 8.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz sedmega odstavka tega člena, njihova odgovorna oseba pa z globo 2.000 eurov.

(10) Z globo 2.000 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, ki stori prekršek iz sedmega odstavka tega člena in je površina oglasnega sporočila manjša od 5 kvadratnih metrov, njihova odgovorna oseba pa z globo 500 eurov.

**Pogoji plakatiranja na podlagi Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24 in 109/24):**

**35. člen**

**(omejitve pri oglaševanju zunaj poselitvenih območij)**

V območjih, ki so po namenski rabi prostora kmetijska, gozdna, vodna in druga zemljišča, in niso v poselitvenih območjih, je ne glede na prostorske izvedbene akte prepovedano postavljanje trajnih ali začasnih objektov, naprav ali predmetov za oglaševanje.

**287. člen**

**(prekrški v zvezi z oglaševanjem zunaj poselitvenih območij)**

(1) Z globo od 3.000 do 15.000 eurov se za prekršek kaznuje pravna oseba, če gre za pravno osebo, ki v skladu s predpisi, ki urejajo gospodarske družbe, šteje za srednjo ali veliko gospodarsko družbo, pa z globo od 6.000 do 30.000 eurov, če postavi trajni ali začasni objekt, napravo ali predmet za oglaševanje v nasprotju s 35. členom tega zakona.

(2) Z globo od 3.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.000 do 3.500 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika, odgovorna oseba posameznika, ki samostojno opravlja dejavnost, ali odgovorna oseba v državnem organu ali v samoupravni lokalni skupnosti.

(4) Z globo od 1.000 do 3.000 eurov se za prekršek iz prvega odstavka tega člena kaznuje posameznik.

Datum: …………………………… ………………………………………………………….

 podpis vlagatelja